CELEX: 31985R1138
Language: el
Date: 1985-05-02 00:00:00
Title: Κανονισμός (ΕΟΚ) αριθ. 1138/85 της Επιτροπής της 2ας Μαΐου 1985 που τροποποιεί τον κανονισμό (ΕΟΚ) αριθ. 3714/84 σχετικά με τις λεπτομέρειες χορήγησης ενισχύσεων για το γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων

Avis juridique important

|

31985R1138

Κανονισμός (ΕΟΚ) αριθ. 1138/85 της Επιτροπής της 2ας Μαΐου 1985 που τροποποιεί τον κανονισμό (ΕΟΚ) αριθ. 3714/84 σχετικά με τις λεπτομέρειες χορήγησης ενισχύσεων για το γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων  

Επίσημη Εφημερίδα αριθ. L 119 της 03/05/1985 σ. 0011 - 0012 Ισπανική ειδική έκδοση: Κεφάλαιο 03 τόμος 34 σ. 0164  Πορτογαλική ειδική έκδοση : Κεφάλαιο 03 τόμος 34 σ. 0164 

***** ΚΑΝΟΝΙΣΜΟΣ (ΕΟΚ) αριθ. 1138/85 ΤΗΣ ΕΠΙΤΡΟΠΗΣ  της 2ας Μαΐου 1985  που τροποποιεί τον κανονισμό (ΕΟΚ) αριθ. 3714/84 σχετικά με τις λεπτομέρειες χορήγησης ενισχύσεων για το γάλα και το μερικώς αποκορυφωμένο γάλα σε σκόνη που προορίζονται για τη διατροφή των ζώων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 10 παράγραφος 3,  Εκτιμώντας:  ότι το παράρτημα ΙΙΙ του κανονισμού (ΕΟΚ) αριθ. 3714/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 548/85 (4), προβλέπει τις ενδείξεις που πρέπει να αναφέρονται στο δελτίο ελέγχου που προβλέπεται στο άρθρο 9 παράγραφος 1 σημείο 1· ότι η κτηθείσα πείρα απέδειξε ότι πρέπει να τροποποιηθούν ορισμένες από αυτές τις ενδείξεις, προκειμένου να διευκολυνθεί η πληρωμή της ενίσχυσης που αναφέρεται στο άρθρο 1 του εν λόγω κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3714/84 τροποποιείται ως εξής:  1. Το παράρτημα ΙΙΙ αντικαθίσταται από το παράρτημα του παρόντος κανονισμού.  2. Οι ειδικές ενδείξεις που αναφέρονται στο παράρτημα IV δεύτερη περίπτωση αντικαθίστανται από τις ακόλουθες ενδείξεις:  «- Θέση 106: Η ημέρα λήξης της προθεσμίας για την υποβολή προσφορών στον ειδικό διαγωνισμό που λαμβάνεται υπόψη σύμφωνα με το άρθρο 13 του κανονισμού (ΕΟΚ) αριθ. 3714/84 ή η ημέρα παραλαβής της αίτησης για ενίσχυση που αναφέρεται στο άρθρο 22. »  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 68 της 8. 3. 1985, σ. 5.  (3) ΕΕ αριθ. L 341 της 29. 12. 1984, σ. 65.  (4) ΕΕ αριθ. L 63 της 2. 3. 1985, σ. 5.   ΠΑΡΑΡΤΗΜΑ  «ΠΑΡΑΡΤΗΜΑ ΙΙΙ  ΔΕΛΤΙΟ ΕΛΕΓΧΟΥ  Γάλα και μερικώς αποκορυφωμένο γάλα σε σκόνη (άρθρα 9 και 10 του κανονισμού (ΕΟΚ) αριθ. 3714/84)  Α. Με βάση τα αποτελέσματα των εργαστηριακών αναλύσεων που συμπληρώνονται από τους ελέγχους που καθορίζονται στο παράρτημα Ι του κανονισμού (ΕΟΚ) αριθ. 3714/84 της Επιτροπής, το μερικώς αποκορυφωμένο γάλα σε σκόνη . . . . . . (ένδειξη που αναφέρεται στους σάκους ή στο δοχείο), το μερικώς αποκορυφωμένο γάλα:  - (είναι σύμφωνο):  - (δεν είναι σύμφωνο):  προς τις διατάξεις του κανονισμού (ΕΟΚ) αριθ. 3714/84, ιδίως όσον αφορά:  - την απουσία αποβουτυρωμένου γάλακτος και  - την απουσία ορού γάλακτος.  Το μερικώς αποκορυφωμένο γάλα σε σκόνη παρουσιάζει:  - περιεκτικότητα σε λιπαρή ουσία (00,0 % ή 0,0 %)  - περιεκτικότητα σε ύδωρ (0,0 %).  Το μερικώς αποκορυφωμένο γάλα παρουσιάζει περιεκτικότητα σε λιπαρές ουσίες (0,00 %).  Β. Το μερικώς αποκορυφωμένο γάλα σε σκόνη που αναφέρεται στο σημείο Α έχει υποβληθεί σε σήμανση με την προσθήκη των ιχνοθετών που αναφέρονται στο παράρτημα ΙΙ του κανονισμού (ΕΟΚ) αριθ. 3714/84, στις ποσότητες και υπό τους όρους που καθορίζονται στο παράρτημα αυτό.  Γ. Η προθεσμία παρασκευής που αναφέρεται στο άρθρο 5 του κανονισμού (ΕΟΚ) αριθ. 3714/84:  - (έχει τηρηθεί),  - (έχει ξεπεραστεί κατά . . . ημέρες).  Τόπος και ημερομηνία: Υπογραφή του υπευθύνου:»